
PARLAMENTUL ROMÂNIEI

Camera Deputaţilor


	Comisia pentru administraţie publică, amenajarea teritoriului şi echilibru ecologic

Bucureşti,16.04.2013
      Nr. 26/1889
	Comisia pentru agricultură, silvicultură, industrie alimentară şi servicii specifice
Bucureşti, 16.04.2013
    Nr. 24/155


Către, 

BIROUL PERMANENT AL 

CAMEREI DEPUTAŢILOR


Vă înaintăm, alăturat, Raportul comun asupra propunerii legislative pentru modificarea lit.b) a alin.(3) al art.4 din Ordonanţa de urgenţă a Guvernului nr.23/2008 privind pescuitul şi acvacultura, trimisă comisiilor pentru examinare pe fond, în procedură obişnuită, cu adresa nr. Plx.848 din 13 decembrie 2010.

     PREŞEDINTE, 




PREŞEDINTE,

Marin ALMĂJANU


               Nini SĂPUNARU

RAPORT COMUN
asupra propunerii legislative pentru modificarea lit.b) a alin.(3) al art.4 din Ordonanţa de urgenţă a Guvernului nr.23/2008 privind pescuitul şi acvacultura 
În conformitate cu prevederile art.95 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic şi Comisia pentru agricultură, silvicultură, industrie alimentară şi servicii specifice au fost sesizate spre dezbatere în fond, în procedură obişnuită, cu propunerea legislativă pentru modificarea lit.b) a alin.(3) al art.4 din Ordonanţa de urgenţă a Guvernului nr.23/2008 privind pescuitul şi acvacultura, transmisă cu adresa nr.Plx.848 din 13 decembrie 2010 şi înregistrată cu nr.26/1889/16.12.2010, respectiv cu nr.24/868/16.12.2010. 
La întocmirea prezentului raport comun, Comisiile au avut în vedere avizul favorabil al Consiliului Legislativ (nr.1167/30.09.2010) şi avizul favorabil al Comisiei juridice, de disciplină şi imunităţi (nr. Pl-x 848/25.01.2011).

Propunerea legislativă are ca obiect de reglementare modificarea lit.b) a alin.(3) al art.4 din Ordonanţa de urgenţă a Guvernului nr.23/2008 privind pescuitul şi acvacultura, aprobată cu modificări şi completări prin Legea nr.317/2009, cu completările ulterioare, care prevede că Agenţia Naţională pentru Pescuit şi Acvacultură „privatizează societăţile comerciale cu profil piscicol şi amenajările piscicole pe care le are în portofoliu, în conformitate cu prevederile legale cu privire la privatizare, inclusiv prin negociere directă cu titularii contractelor de închiriere, asociere, concesionare, arendare”. Modificarea constă în eliminarea sintagmelor „închiriere” şi „arendare”, astfel fiind excluşi de la negociere directă titularii contractelor de închiriere şi ai contractelor de arendare.

Propunerea legislativă a fost respinsă de Senat în şedinţa din 8 decembrie 2010.
În conformitate cu prevederile art.61 şi art.63 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic şi Comisia pentru agricultură, silvicultură, industrie alimentară şi servicii specifice au examinat propunerea legislativă sus menţionată în şedinţe separate.

Membrii Comisiei pentru agricultură, silvicultură, industrie alimentară şi servicii specifice au examinat propunerea legislativă în şedinţa din 20 martie 2013.

La lucrările Comisiei pentru agricultură, silvicultură, industrie alimentară şi servicii specifice au fost prezenţi 30 deputaţi, din totalul de 32 membri ai comisiei.

Membrii Comisiei pentru administraţie publică, amenajarea teritoriului şi echilibru ecologic au examinat propunerea legislativă în şedinţa din 16 aprilie 2013. 

La lucrările Comisiei pentru administraţie publică, amenajarea teritoriului şi echilibru ecologic au participat 29 deputaţi, din totalul de 32 membri ai Comisiei.
La dezbateri au participat în calitate de invitaţi, conform prevederilor art.54 şi 55 din Regulamentul Camerei Deputaţilor, republicat, domnul Ionuţ Iuga – secretar de stat şi Gheorghe Constantin – director în cadrul Ministerului Mediului şi Schimbărilor Climatice.
În urma examinării propunerii legislative şi a opiniilor exprimate de membrii celor două comisii, s-a hotărât, cu unanimitate de voturi, să se propună Plenului Camerei Deputaţilor respingerea  propunerii legislative pentru modificarea lit.b) a alin.(3) al art.4 din Ordonanţa de urgenţă a Guvernului nr.23/2008 privind pescuitul şi acvacultura, întrucât prin adoptarea acestui act normativ s-ar crea discriminări între arendaşi, concesionari şi alţi deţinători ai luciului de apă. 
Propunerea legislativă face parte din categoria legilor ordinare, potrivit prevederilor art.76 alin.(2) din Constituţia României, republicată.

Camera Deputaţilor este Camera Decizională potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat.

  PREŞEDINTE, 



                              PREŞEDINTE,

Marin ALMĂJANU
 
                                                Nini SĂPUNARU

       SECRETAR, 



                                  SECRETAR,

Ion Marcel CIOLACU
 
                                      Costel ŞOPTICĂ
Consilier Iulia Toader


                                    Consilier Anton Păştinaru
Expert Andrei Chitic 
PAGE  
2

